stanford-oval/wikipedia huggingface dataset:
พระราชพิธีฉลองสิริราชสมบัติครบ 60 ปี พ.ศ. 2549
เหรียญที่ระลึก

เหรียญที่ระลึกเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในพระราชพิธีฉลองสิริราชสมบัติครบ 60 ปี
การประชาสัมพันธ์

โดยสถานีวิทยุกระจายเสียง สถานีโทรทัศน์ และสื่อมวลชนทุกสำนัก จะถ่ายทอดสดงานพระราชพิธีและกิจกรรมเฉลิมพระเกียรติ โดยให้ทุกสถานีเชื่อมโยงสัญญาณจากโทรทัศน์รวมการเฉพาะกิจแห่งประเทศไทย
ตราสัญลักษณ์

บทความหลัก: ตราสัญลักษณ์งานฉลองสิริราชสมบัติครบ 60 ปี
ตราสัญลักษณ์ งานฉลองสิริราชสมบัติครบ 60 ปี พุทธศักราช 2549 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อม พระราชทานตราสัญลักษณ์ สำหรับงานเฉลิมฉลองอันเป็นมหามงคลยิ่งนี้ จากการทูลเกล้าทูลกระหม่อม ถวายแบบ โดยรัฐบาล เพื่อทรงเลือกแบบที่เหมาะสมดังกล่าว ตราสัญลักษณ์นี้ ออกแบบโดย นายสมชาย ศุภลักษณ์อำไพพร
แหล่งข้อมูลอื่น

งานฉลองสิริราชสมบัติครบ 60 ปี
สำนักราชเลขาธิการ เก็บถาวร 2006-06-16 ที่ เวย์แบ็กแมชชีน ในพระบรมมหาราชวัง เขตพระนคร กรุงเทพมหานคร
แหล่งรวมภาพถ่ายความชัดสูงของพระราชพิธีฉลองสิริราชสมบัติครบ 60 ปี ภาพจาก สำนักพระราชวัง
แหล่งรวมภาพวิดีโอพระราชพิธีฉลองสิริราชสมบัติครบ 60 ปี เก็บถาวร 2006-07-05 ที่ เวย์แบ็กแมชชีน จัดทำโดย ศูนย์เทคโนโลยีอิเล็กทรอนิกส์และคอมพิวเตอร์แห่งชาติ เพื่อเครือข่ายกาญจนาภิเษก ภาพจาก โทรทัศน์รวมการเฉพาะกิจแห่งประเทศไทย
| ด ค กพระราชพิธีสำคัญในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร |
| --- | --- | --- |
| ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธยสมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) | ราชาภิเษกสมรส (พ.ศ. 2493) • บรมราชาภิเษก (พ.ศ. 2493) • ผนวช (พ.ศ. 2499)  • เฉลิมพระชนมพรรษา 3 รอบ (พ.ศ. 2506) •  รัชดาภิเษก (พ.ศ. 2514) • เฉลิมพระนามาภิไธยสมเด็จพระบรมโอรสาธิราชฯ (พ.ศ. 2515) • เฉลิมพระชนมพรรษา 4 รอบ (พ.ศ. 2518) • เฉลิมพระชนมพรรษาครบ 50 พรรษา (พ.ศ. 2520) • สมโภชกรุงรัตนโกสินทร์ 200 ปี (พ.ศ. 2525) • เฉลิมพระชนมพรรษา 5 รอบ (พ.ศ. 2530) • รัชมังคลาภิเษก (พ.ศ. 2531) • กาญจนาภิเษก (พ.ศ. 2539) • เฉลิมพระชนมพรรษา 6 รอบ (พ.ศ. 2542) • ฉลองสิริราชสมบัติครบ 60 ปี (พ.ศ. 2549) • เฉลิมพระชนมพรรษาครบ 80 พรรษา (พ.ศ. 2550) • เฉลิมพระชนมพรรษา 7 รอบ (พ.ศ. 2554)  • งานพระบรมศพ (พ.ศ. 2559-2560)  เฉลิมพระชนมพรรษา (ทุกปี) • การเสด็จออกมหาสมาคม (ในโอกาสสำคัญ) • สมโภชเดือนและขึ้นพระอู่  (โอกาสพิเศษ) |  |
พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเสด็จออกมหาสมาคมรับการถวายพระพรจากประชาชนชาวไทย ณ สีหบัญชร มุขด้านทิศใต้ พระที่นั่งอนันตสมาคม พระราชวังดุสิต เนื่องในการพระราชพิธีฉลองสิริราชสมบัติครบ 60 ปี วันที่ 9 มิถุนายน พ.ศ. 2549
โทโดโรกิ โชโตะ

| โทโดโรกิ โชโตะ |
| --- | --- |
ตัวละครใน มายฮีโร่ อคาเดเมีย
ปรากฏครั้งแรก: My Hero Academia #1, "What I Can Do For Now", August 11, 2014
สร้างโดย: โคเฮย์ โฮริโกชิ
แสดงโดย: Ryō Kitamura
ให้เสียงโดย:   ญี่ปุ่น:  ยูกิ คาจิ  Kei Shindō (young)  อังกฤษ:  David Matranga  Mikaela Krantz (young) 
ข้อมูลตัวละครในเรื่อง
นามแฝง: โชโตะ
เผ่าพันธุ์: มนุษย์
เพศ: ชาย
อาชีพ: Student at U.A. High School Superhero
ครอบครัว:   เอนเดเวอร์ (พ่อ)  โทโดโรกิ เรย์ (แม่)  ดาบิ (พี่ชาย)  โทโดโรกิ ฟุยุมิ (พี่สาว)  โทโดโรกิ นัตสึโอะ (พี่ชาย) 
สัญชาติ: ญี่ปุ่น
อัตลักษณ์: ครึ่งร้อนครึ่งเย็น
โทโดโรกิ โชโตะ (轟焦凍, Todoroki Shōto) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ
พระเจ้าบรมวงศ์เธอ เจ้าฟ้ากรมขุนขัตติยกัลยา

| พระเจ้าบรมวงศ์เธอ เจ้าฟ้ากรมขุนขัตติยกัลยา |
| --- | --- |
พระเจ้าบรมวงศ์เธอ ชั้น 4 เจ้าฟ้าชั้นโท

ประสูติ: 10 ธันวาคม พ.ศ. 2398
สิ้นพระชนม์: 13 พฤษภาคม พ.ศ. 2425 (26 ปี)
ราชวงศ์: จักรี
พระบิดา: พระบาทสมเด็จพระจอมเกล้าเจ้าอยู่หัว
พระมารดา: พระสัมพันธวงศ์เธอ พระองค์เจ้าพรรณราย
พระเจ้าบรมวงศ์เธอ เจ้าฟ้ากรมขุนขัตติยกัลยา[ก] (10 ธันวาคม พ.ศ. 2398 - 13 พฤษภาคม พ.ศ. 2425) มีพระนามเดิมว่า พระเจ้าลูกเธอ พระองค์เจ้ากรรณิกาแก้ว เป็นพระราชธิดาในพระบาทสมเด็จพระจอมเกล้าเจ้าอยู่หัว ประสูติแต่พระสัมพันธวงศ์เธอ พระองค์เจ้าพรรณราย และเป็นพระโสทรเชษฐภคินีในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
พระประวัติ

พระเจ้าบรมวงศ์เธอ เจ้าฟ้ากรมขุนขัตติยกัลยา เป็นพระราชธิดา พระองค์ที่ 21 ในพระบาทสมเด็จพระจอมเกล้าเจ้าอยู่หัว และลำดับที่ 1 ที่ประสูติแต่พระสัมพันธวงศ์เธอ พระองค์เจ้าพรรณราย ประสูติเมื่อวันจันทร์ เดือนอ้าย ขึ้น 2 ค่ำ ปีเถาะ สัปตศก จุลศักราช 1217 ตรงกับวันที่ 10 ธันวาคม พ.ศ. 2398 มีพระโสทรกนิษฐภาดาหนึ่งพระองค์ คือ พระเจ้าลูกยาเธอ พระองค์เจ้าจิตรเจริญ เมื่อพระชันษาครบเดือน พระบาทสมเด็จพระจอมเกล้าเจ้าอยู่หัวพระราชทานพระนามว่า พระเจ้าลูกเธอ พระองค์เจ้ากรรณิกาแก้ว โดยได้พระราชทานพระนามพร้อมคาถาภาษามคธว่า
“ให้พระนามพระเจ้าลูกเธอหญิง ในหม่อมเจ้าพรรณรายว่า พระเจ้าลูกเธอ พระองค์เจ้ากรรณิกาแก้ว จงเจริญอายุ วรรณ สุข พล ปฏิภาณ ในนามวรรคบริวารวันนี้ทุกประการเทอญ
พระราชทาน ณ วัน ๕ ฯ๓ ๒ ค่ำ ปีเถาะ สัปตศก
สุขินีว อยํ โหตุ  โสภา ราชกุมาริกา
ทีฆายุกา อโรคี จ  ลาภินี จ ยสสฺสินี”
ซึ่งคาถาพระราชทานพระพรภาษามคธแปลความได้ว่า
ราชกุมาริกางามนี้ จงมีความสุขและอายุยืนยาว ไม่มีโรคาพาธิและมีลาภยศ เทอญ
ในสมัยรัชกาลที่ 5 พระบาทสมเด็จพระจุลจอมเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าน้องนางเธอ
พระเจ้าน้องนางเธอ พระองค์เจ้ากรรณิกาแก้ว สิ้นพระชนม์ในสมัยรัชกาลที่ 5 เมื่อวันพุธ เดือน 7 ขึ้น 14 ค่ำปีมะเมีย สัปจศก จุลศักราช 1244 ตรงกับวันที่ 13 พฤษภาคม พ.ศ. 2425 สิริพระชันษา 26 ปี
เมื่อวันที่ 12 กันยายน ปีเดียวกัน พระบาทสมเด็จพระจุลจอมเกล้าเจ้าอยู่หัวโปรดให้สถาปนาพระอัฐิเป็น พระเจ้าน้องนางเธอ กรมขุนขัติยกัลยา
เมื่อวันที่ 18 ธันวาคม พ.ศ. 2430 โปรดให้สถาปนาพระอัฐิ พระเจ้าน้องนางเธอ กรมขุนขัติยกัลยา และสถาปนา พระเจ้าน้องยาเธอ กรมขุนนริศรานุวัดติวงศ์ ขึ้นเป็น เจ้าฟ้า พร้อมกัน เหตุที่สถาปนาเป็นเจ้าฟ้านั้น เพราะพระสัมพันธวงศ์เธอ พระองค์เจ้าพรรณราย เป็นพระกนิษฐภคินีร่วมพระบิดาในสมเด็จพระเทพศิรินทราบรมราชินี
ในรัชสมัยพระบาทสมเด็จพระมงกุฎเกล้าเจ้าอยู่หัว โปรดให้เปลี่ยนคำนำพระนามเป็น พระเจ้าบรมวงษ์เธอ ตั้งแต่วันที่ 23 ตุลาคม พ.ศ. 2453
พระอิสริยยศ

| ธรรมเนียมพระยศของ กรมขุนขัตติยกัลยา |
| --- | --- |
การทูล: ใต้ฝ่าพระบาท
การแทนตน: ข้าพระพุทธเจ้า
การขานรับ: พ่ะย่ะค่ะ/เพคะ
10 ธันวาคม พ.ศ. 2398 - 1 ตุลาคม พ.ศ. 2411 : พระเจ้าลูกเธอ พระองค์เจ้ากรรณิกาแก้ว
1 ตุลาคม พ.ศ. 2411 - 13 พฤษภาคม พ.ศ. 2425 : พระเจ้าน้องนางเธอ พระองค์เจ้ากรรณิกาแก้ว
12 กันยายน พ.ศ. 2425 : พระเจ้าน้องนางเธอ กรมขุนขัติยกัลยา
18 ธันวาคม พ.ศ. 2430 : พระเจ้าน้องนางเธอ เจ้าฟ้ากรมขุนขัตติยกัลยา
23 ตุลาคม พ.ศ. 2453 : พระเจ้าบรมวงศ์เธอ เจ้าฟ้ากรมขุนขัตติยกัลยา
พร้อมสิน สีบุญเรือง

| พันคำ |
| --- | --- |
เกิด: 30 เมษายน พ.ศ. 2465 พร้อมสิน สีบุญเรือง
เสียชีวิต: 12 กรกฎาคม พ.ศ. 2535 (70 ปี) โรงพยาบาลเปาโล เมโมเรียล
คู่สมรส: วิไลวรรณ วัฒนพานิช ดาวน้อย สีบุญเรือง
บุตร: 3 คน
อาชีพ: นักแสดง นักพากย์ ผู้กำกับ ผู้สร้างภาพยนตร์
พระสุรัสวดี: ลำดับภาพยอดเยี่ยม พ.ศ. 2501 - เกล็ดแก้ว นักพากย์ยอดเยี่ยม  พ.ศ. 2502 - วนาลี พ.ศ. 2505 - สายเลือด-สายรัก
พร้อมสิน สีบุญเรือง หรือ พันคำ (30 เมษายน พ.ศ. 2465 - 12 กรกฎาคม พ.ศ. 2535) นักแสดง นักพากย์ภาพยนตร์  นักแปลบทพากย์ภาพยนตร์ต่างประเทศ นายกสมาคมผู้อำนวยการสร้างภาพยนตร์ไทย ผู้กำกับและผู้สร้างภาพยนตร์ ฉายา "สุภาพบุรุษศิลปิน"
ประวัติ

พันคำ เป็นบุตรคนโตของสิน สีบุญเรือง (ทิดเขียว) กับสาคร สีบุญเรือง มีน้องชาย 1 คน และพี่น้องต่างมารดาอีกหลายคน คุณพ่อเป็นผู้จัดการโรงหนังแคปปิตอล ผู้อำนวยการโรงหนังพัฒนาการ อีกทั้งยังเป็นผู้กำกับละครและนักเขียนบทสักวาชื่อดัง และที่สำคัญยังเป็นผู้ริเริ่มให้มีการพากย์ภาพยนตร์ต่างประเทศเป็นคนแรก (ในสมัยนั้นภาพยนตร์ที่มาฉายเป็นหนังเงียบ ไม่มีเสียง) โดยใช้ชื่อพากย์ว่า “ทิดเขียว” นับว่าทิดเขียวเป็นบรมครูผู้ให้กำเนิดการพากย์ภาพยนตร์ในเมืองไทย
เริ่มเรียนหนังสือที่โรงเรียนแถวบ้านและแถวเสาชิงช้า จนถึงชั้นมัธยมมาเรียนที่โรงเรียนเทพศิรินทราวาส พร้อมสินเป็นเด็กสุภาพ พูดจาเพราะ อารมณ์เย็น ไม่เคยโกรธหรือเกลียดใคร ยิ้มลูกเดียว จึงเป็นที่รักของเพื่อนฝูง
แต่เดิมพร้อมสินตั้งใจจะเป็นนายแพทย์หรือนายเรือ ไม่เคยสนใจจะเป็นศิลปินตามรอยพ่อ เพราะเห็นแล้วว่างานที่พ่อทำหนักและตรากตรำอดหลับอดนอนมาก แต่ความที่สงสารพ่อ จึงพยายามเรียนรู้การเขียนบทพากย์ เพื่อเป็นการแบ่งเบาภาระ
ภาพยนตร์เรื่องแรกที่เขียนบทพากย์คือ The Garden of Allah ปรากฏว่าผลงานการเขียนบทพากย์ประสบความสำเร็จ เป็นที่ชื่นชอบของผู้ชม จึงยึดทำเป็นอาชีพตั้งแต่นั้นมา และใช้นามแฝงว่า “พันคำ” นอกจากนั้นพร้อมสินยังพากย์ภาพยนตร์ ภายหลังยังเขียนเพลงให้วงดนตรีดุริยโยธินอีกด้วย
ต่อมาได้รวบรวมเพื่อนมาสร้างภาพยนตร์ ภาพยนตร์เรื่องแรกที่สร้างคือ เรือนรักเก่า (2485) พร้อมทั้งได้คุณพ่อ คือ ทิดเขียว นักพากย์ชื่อดังมาพากย์ภาพยนตร์ให้ หลังจากนั้นไม่นานได้เกิดสงครามโลกครั้งที่ 2 หลังสงครามโลกสงบ พันคำไปร่วมงานละครเวทีกับนายแม่น้อมจิต อรรถไกวัลวที ตั้งคณะละครเวที “เทพศิลป์” ซึ่งพันคำทั้งเขียนบทและแสดงเป็นพระเอกด้วย ละครเวทีเรื่องแรกคือ น้ำเพียงดิน
เมื่อละครเวทีเสื่อมความนิยมลง พันคำก็หันมาแสดงภาพยนตร์ ภาพยนตร์เรื่องแรก คือ สามหัวใจ (2497) คู่กับวิไลวรรณ วัฒนพานิช ต่อมายุคหนังไทย 16 ม.ม. นอกเหนือจากการแสดง พันคำยังผันตัวมาเป็นผู้สร้างและผู้กำกับชื่อดังที่สร้างเอง ใช้ชื่อ พันคำภาพยนตร์ ผลงานกำกับเช่น สมิงบ้านไร่ (2507), ลมหนาว (2509), โนรี (2510), นางกวัก (2512), เจ้าหญิง (2512),ทับสะแก (2512), ปีศาจเสน่หา (2512), ชาติทองแดง (2513) และมาโด่งดังมากในปี 2515 กับ พรุ่งนี้ฉันจะรักคุณ และหลังจากนั้นก็ประสบความสำเร็จมาเกือบทุกเรื่อง เช่น แรงรัก, ทิวาหวาม, คุรครูคนใหม่, สวัสดีคุณครู, โอ้ลูกรัก ฯลฯ
เคยได้รับรางวัลตุ๊กตาทอง 3 ตัว สาขาลำดับภาพยอดเยี่ยมจาก เกล็ดแก้ว (2501) และสาขาพากย์ยอดเยี่ยม จากภาพยนตร์ วนาลี (2502) และจากภาพยนตร์ สายเลือดสายรัก (2505)
ในด้านชีวิตครอบครัว พันคำแต่งงานครั้งแรกกับ วิไลวรรณ วัฒนพานิช ภายหลังหย่าร้างกัน ต่อมาใช้ชีวิตคู่กับ ดาวน้อย สีบุญเรือง ทั้งสองพบรักกันประมาณปี 2503 มีบุตร 3 คน และร่วมกันก่อตั้งบริษัทสร้างภาพยนตร์ คือ สีบุญเรืองฟิล์ม โดยพันคำทำหน้าที่สร้าง กำกับ และสร้างบท ส่วนดาวน้อยทำหน้าที่ดูแลเรื่องธุรกิจทั้งหมด รวมทั้งจัดการเรื่องเงินทอง ภายหลังเริ่มหันมาผลิตละครโทรทัศน์แทนภาพยนตร์ ในชื่อบริษัทสีบุญเรืองสยามสตูดิโอ ฉายทางช่อง 9 และ ช่อง 5 เป็นหลัก
ในยุคของสีบุญเรือง ทั้งสองเป็นผู้สร้างนักแสดงเข้าสู่วงการและเป็นผู้ปลุกปั้นนักแสดงจำนวนมาก อาทิ ยิ่งใหญ๋ อายะนันท์, สมบูรณ์ สุขีนัย, อัญญารัตน์ สุทัศน์, สุเชาว์ พงษ์วิไล, นัฐ ไชยยงค์, กาญจนา บุญประเสริฐ, ภิญโญ ปานนุ้ย, สาวิตรี สามิภักดิ์, ภัทรา ทิวานนท์, หทัยรัตน์ อมตวณิชย์, เอกพันธ์ บรรลือฤทธิ์, พร้อมพงศ์ นพฤทธิ์, นิสา วงศ์วัฒน์ ซึ่งที่โด่งดังมากที่สุด คือ จารุณี สุขสวัสดิ์
พันคำ ถึงแก่กรรมด้วยโรคมะเร็งเมื่อวันที่ 12 กรกฎาคม 2535 สิริอายุ 70 ปี
ผลงาน > กำกับภาพยนตร์

2501: เกล็ดแก้ว
2506: คมพยาบาท
2507: พรายดำ
2508: ใจฟ้า
2508: บัวน้อย
2508: นกขมิ้น
2509: เพชรตัดเพชร
2509: ลมหนาว
2509: ชาติกระทิง
2509: ในม่านเมฆ
2510: โนรี
2510: ใกล้รุ่ง
2510: 9 เสือ
2510: ฟ้าเพียงดิน
2511: สมิงดง
2511: แสนพยศ
2512: รัก-ยม
2512: นางกวัก
2512: เจ้าหญิง
2512: ทับสะแก
2512: ปีศาจเสน่หา
2513: ชาติทองแดง
2514: คีรีบูน
2515: พรุ่งนี้ฉันจะรักคุณ
2516: แรงรัก
2516: จ้าวทุ่ง
2516: จินตะหรา
2517: คุณครูที่รัก
2517: อาถรรพ์สวาท
2517: นิทราสายัณห์
2517: ทิวาหวาม
2518: ฟ้าเปลี่ยนสี
2518: คุณครูคนใหม่
2518: สร้อยสวาท
2518: มาหยารัศมี
2519: โอ้ลูกรัก
2520: กิเลสคน
2520: สวัสดีคุณครู
2521: ครูขาหนูเหงา
2521: รักแล้วรอหน่อย
2521: คนมีคาว
2522: สุดห้ามใจรัก
2523: นายอำเภอคนใหม่
2523: พรุ่งนี้ฉันจะรักคุณ
2524: สาวน้อย
2524: แก้วตาพี่
2524: ไอ้แก่น
2525: แรงรัก
2525: สวัสดีไม้เรียว
2526: เจ้าสาวเงินล้าน
2526: เลขาคนใหม่
2526: กำนันสาว
2527: รักสุดหัวใจ
2527: เลดี้ฝรั่งดอง
2528: มาธาดอร์จอมเพี้ยน
2528: วัยเรียนเพี้ยนรัก
2529: วันนี้ยังมีรัก
2535: ครูจันทร์แรม
ผลงาน > แสดงภาพยนตร์

2501: เสือเฒ่า
2502: ชาติสมิง
2502: วนาลี
2502: รอยเสือ
2504: อีก้อย
2505: ปืนเดี่ยว
2505: ม่านน้ำตา
2505: สิงห์เมืองชล
2506: คมพยาบาท
2507: ละอองดาว
2507: ชายชาตรี
2507: สมิงบ้านไร่ รับบท โมกขศักดิ์
2508: ใจฟ้า
2509: เพชรตัดเพชร รับบท ผู้กำกับ (รับเชิญ)
2509: ศึกบางระจัน
2509: หยกแดง
2513: ฝนเหนือ รับบท กำนันฉะ
2513: รักเธอเสมอ
2513: ชาติทองแดง
2513: ฝนใต้
2514: สื่อกามเทพ
2514: จงอางผยอง
2514: ปานจันทร์
2514: คนใจบอด
2514: ทุ่งเศรษฐี รับบท ผง พิมพ์กำแหง (รับเชิญ)
2514: คีรีบูน
2516: ส้มตำ
2516: ดาร์บี้
2516: คู่กรรม
2517: ใครจะร้องไห้เพื่อฉัน
2518: หัวใจราชสีห์
2518: เพชฌฆาตรัก
2519: กบฎหัวใจ
2521: ผีเพื่อนรัก
2521: ไอ้ขุนทอง
2521: วัยอาละวาด
2521: หัวใจห้องที่ 5
2522: เพลงรักดอกไม้บาน
2522: สลักจิต
2522: วิหารบัณฑูร
2523: นายอำเภอคนใหม่
2523: แผ่นดินแห่งความรัก
2523: ผีหัวขาด
2524: จู้ฮุกกรู
2524: ลูกสาวกำนัน
2526: ลูกสาวกำนัน ภาค 2
2533: ถึงคราวจะเฮง
ผลงานการสร้าง > ภาพยนตร์ > พันคำภาพยนตร์

พรายดำ (2507)
ชาติกระทิง (2509)
เพชรตัดเพชร (2509)
สมิงดง (2511)
นางกวัก (2512)
ชาติทองแดง (2513)
จินตะหรา (2516)
ผลงานการสร้าง > ภาพยนตร์ > สีบุญเรืองฟิล์ม

พรุ่งนี้ฉันจะรักคุณ (2515)
แรงรัก (2516)
ทิวาหวาม (2517)
ฟ้าเปลี่ยนสี (2518)
คุณครูคนใหม่ (2518)
โอ้...ลูกรัก (2519)
กิเลสคน (2520)
สวัสดีคุณครู (2520)
รักแล้วรอหน่อย (2521)
ครูขาหนูเหงา (2521)
สุดห้ามใจรัก (2522)
พรุ่งนี้ฉันจะรักคุณ (2523)
นายอำเภอคนใหม่ (2523)
แก้วตาพี่ (2524)
สวัสดีไม้เรียว (2525)
แรงรัก (2525)
กำนันสาว (2526)
แม่ยอดกะล่อน (2526)
รักสุดหัวใจ (2527)
เลดี้ฝรั่งดอง (2527)
วัยเรียนเพี้ยนรัก (2528)
มาธาดอร์จอมเพี้ยน (2528)
ราชินีดอกหญ้า (2529)
วันนี้ยังมีรัก (2529)
ผลงานการสร้าง > ละคร > สีบุญเรืองสยามสตูดิโอ

ดาวน้อย สีบุญเรือง เป็นผู้ดูแล
กาแกมหงส์ (ช่อง 7) (2528)
สวัสดีคุณครู (ช่อง 9) (2529)
โอ้...ลูกรัก (ช่อง 7) (2529)
กาหลงฝูง (ช่อง 9) (2529)
น้ำผึ้งซาตาน (ช่อง 9) (2530)
แม่ครัวคนใหม่ (ช่อง 9) (2530)
ในม่านเมฆ (ช่อง 9) (2530)
คนละขอบฟ้า (ช่อง 9) (2530)
อย่าลืมฉัน (ช่อง 5) (2530)
ผู้กองยอดรัก-ยอดรักผู้กอง-ผู้กองอยู่ไหน (ช่อง 9) (2531)
สาวน้อย (ช่อง 5) (2531)
เมียจอมซ่า ภรรยาจอมปลอม (ช่อง 9) (2531)
รักไม่เป็น (ช่อง 9) (2531)
เจ้าสาวครึ่งคืน (ช่อง 9) (2532)
สะใภ้ลูกทุ่ง (ช่อง 9) (2532)
จอมเด๋อสะเออะจีบ (ช่อง 9) (2532)
เลดี้ฝรั่งดอง (ช่อง 9) (2532)
สะใภ้หัวนอก (ช่อง 9) (2532)
สายเลือดเดียวกัน (ช่อง 5) (2532)
แหล่งข้อมูลอื่น

เว็บไซต์ตระกูลสีบุญเรือง เก็บถาวร 2016-01-09 ที่ เวย์แบ็กแมชชีน
โสด Stories

| โสด Stories |
| --- | --- |

ประเภท: ละครชุด (ซีรีส์)
สร้างโดย: เดอะ วัน เอ็นเตอร์ไพรส์   อู่ข้าวอู่น้ำ ภาพยนตร์
เขียนโดย: เอกชัย เอื้อครองธรรม   นิพนธ์ ผิวเณร   ศิริลักษณ์ ศรีสุคนธ์
กำกับโดย: กรัณย์ คุ้มอนุวงศ์
แสดงนำ: ฌอห์ณ จินดาโชติ ณัฏฐ์ เทพหัสดิน ณ อยุธยา อิสริยะ ภัทรมานพ
ผู้ประพันธ์ดนตรีแก่นเรื่อง: เช้าไม่กลัว   โดย โดม จารุวัฒน์
ประเทศแหล่งกำเนิด: ประเทศไทย
จำนวนตอน: 16 ตอน (ฤดูกาลที่ 1) 13 ตอน (ฤดูกาลที่ 2)
การผลิต
ความยาวตอน: 60 นาที
ออกอากาศ
เครือข่าย: ช่องวัน 31
ออกอากาศ: 7 สิงหาคม 2559 – 25 ธันวาคม 2559 (ฤดูกาลที่ 1)
ออกอากาศ: 19 พฤศจิกายน 2560 – 18 กุมภาพันธ์ 2561 (ฤดูกาลที่ 2)
โสด Stories เป็นละครโทรทัศน์ประเภทซีรีส์ แนวโรแมนติก-คอมเมดี ผลิตโดย บริษัท เอ็กแซ็กท์ จำกัด - บริษัท ซีเนริโอ จำกัด และ บริษัท อู่ข้าวอู่น้ำ ภาพยนตร์ จำกัด สร้างจากเค้าโครงเรื่องโดย เอกชัย เอื้อครองธรรม, นิพนธ์ ผิวเณร, ศิริลักษณ์ ศรีสุคนธ์ บทโทรทัศน์โดย ทีมไรท์เตอร์แลป, วิลาสินี เรืองประจวบกุล, อัลวา ริตศิลา, ดนุพล ฉายเหมือนวงศ์, สืบพงศ์ ศรีหะไตร, ธนกฤต กฤษณยรรยง, สุชาวินันท์ พินทะกัง ควบคุมบทโทรทัศน์โดย พันธุ์ธัมม์ ทองสังข์, กรัณย์ คุ้มอนุวงศ์ อำนวยการผลิตโดย ถกลเกียรติ วีรวรรณ, นิพนธ์ ผิวเณร ดูแลการผลิตโดย พันธุ์ธัมม์ ทองสังข์ กำกับการแสดงโดย กรัณย์ คุ้มอนุวงศ์ ออกอากาศครั้งแรกทางช่องวัน 31 เมื่อวันที่ 7 สิงหาคม - 25 ธันวาคม พ.ศ. 2559 ทุกวันอาทิตย์ เวลา 20.50 - 21.50 น.  ต่อมาทาง กสทช. ได้สั่งให้เพิ่มเรทจากเดิม น.13+ เป็น น.18+ พร้อมเลื่อนเวลาออกอากาศเป็น 22.20 - 23.20 น. ตั้งแต่ 20 พฤศจิกายนเป็นต้นไปจนจบฤดูกาล ส่วนฤดูกาลที่ 2 ออกอากาศตอนแรกในวันที่ 19 พฤศจิกายน พ.ศ. 2560
นักแสดง > ฤดูกาลที่ 1

| ตัวละคร | นักแสดงหลัก |
| --- | --- |
อัครินทร์ ชีพวิวาน (อาร์ค): ฌอห์ณ จินดาโชติ
ไอรดา ดิษยา (ไอดี): มนัสนันท์ พันเลิศวงศ์สกุล
ตรัยภูมิ ศิริเมธานนท์ (ตรัย): ณัฏฐ์ เทพหัสดิน ณ อยุธยา
พญ.มินธิรา อาภากุล (หมอมายด์): คีรติ มหาพฤกษ์พงศ์
วรธน ศังกรมาศ (แบงค์): อิสริยะ ภัทรมานพ
อรอินทร์ มนธวัล (แป้ง): อัญชสา มงคลสมัย
ตัวละคร: นักแสดงสมทบ
คณิศรา สุวรรณรัตน์ (แคท): ไอยวริญท์ โอสถานนท์
อนุศรา อนินทรกุล (อุ๋มอิ๋ม): สิรีภรณ์ ยุกตะทัต
ศศินี ศังกรมาศ: กัลยา เลิศเกษมทรัพย์
ภัทรวรินทร์ ทิมกุล (เมย์): ภัทรวรินทร์ ทิมกุล
ภาคิน เกียรตินาธร (คิน): ทวีฤทธิ์ จุลละทรัพย์
ภาคินัย อาภากุล (เม่น): กรวิชญ์ สูงกิจบูลย์
ต้าร์: เพทาย พลอยมีค่า
จิ๊บจุง: ชนิตา ภูวพิพัฒน์
แจ็ส: เสฏฐวุฒิ จันทร์เพ็ญสุข
โดม: ธนวัฒน์ เชี่ยวอร่าม
ตัวละคร: นักแสดงรับเชิญ
พัทโตะ: ราชวัติ ขลิบเงิน
มยุริญ: ศรัณย์ธรณ์ ระสินานนท์
คนที่ช่วยตรัยขอมายด์เป็นแฟน: ภัทรพล กันตพจน์
พ่อของแป้ง: ศรชัย ฉัตรวิริยะชัย
ชัดเจน: รัชพงศ์ ทิวะธนเศรษฐ์
ทิบแท็บ: ปรานต์พุธิตา วราหะจีระกุล
แม่ของตรัย: ลักขณา ศิริวงศ์
นลิน (ลิน): ณัฐฐาวีรนุช ทองมี
นักแสดง > ฤดูกาลที่ 2

| ตัวละคร | นักแสดงหลัก |
| --- | --- |
อัครินทร์ ชีพวิวาน (อาร์ค): ฌอห์ณ จินดาโชติ
คลาริสา: อรจิรา แหลมวิไล
ตรัยภูมิ ศิริเมธานนท์ (ตรัย): ณัฏฐ์ เทพหัสดิน ณ อยุธยา
มดแดง: มารี เบิร์นเนอร์
วรธน ศังกรมาศ (แบงค์): อิสริยะ ภัทรมานพ
คิม จองอา: ซอ จียอน
เจน: อนิส สุวิทย์
ตัวละคร: นักแสดงสมทบ
หมอกิ๊ฟ: กรกช แข็งขัน
เบิ้ม: ธนโชติ กุสุมรสนานันท์
ซาร่า: วิชุดา พินดั้ม
แจ็ส: เสฏฐวุฒิ จันทร์เพ็ญสุข
โดม: ธนวัฒน์ เชี่ยวอร่าม
แม่ของตรัย: ลักขณา ศิริวงศ์
ทิบแท็บ: ปรานต์พุธิตา วราหะจีระกุล
น้องโลนวูล์ฟ: ด.ช. มหาสมุทร พวงคำ
ตัวละคร: นักแสดงรับเชิญ
ศศินี ศังกรมาศ: กัลยา เลิศเกษมทรัพย์
หมอที่มาตรวจแม่ของตรัย: กฤตภาส จันทนะโพธิ
หมอดูกุ้ง: ปู โลกเบี้ยว
โซอี้: ภคกัญญา เจริญยศ
ริชาร์ด: โอลิเวอร์ พูพาร์ท
แหล่งข้อมูลอื่น

โสด Stories ที่สยามโซน
โสด Stories 2 ที่สยามโซน
สหราชอาณาจักรเนเธอร์แลนด์

สหราชอาณาจักรเนเธอร์แลนด์ หรือ ราชอาณาจักรสหเนเธอร์แลนด์ (ดัตช์: Verenigd Koninkrijk der Nederlanden; ฝรั่งเศส: Royaume-Uni des Pays-Bas; อังกฤษ: United Kingdom of the Netherlands หรือ Kingdom of the United Netherlands; ค.ศ. 1815 - ค.ศ. 1830) เป็นชื่ออย่างไม่เป็นทางการที่หมายถึงรัฐใหม่ของยุโรปที่เกิดขึ้นจากจักรวรรดิฝรั่งเศสที่ 1 ระหว่างการประชุมแห่งเวียนนาใน ค.ศ. 1815 ที่มีชื่ออย่างเป็นทางการว่า "ราชอาณาจักรเนเธอร์แลนด์" ที่ประกอบด้วยอดีตสาธารณรัฐแห่งรัฐดัตช์ทั้งเจ็ดทางตอนเหนือ, อดีตเนเธอร์แลนด์ออสเตรียทางตอนใต้, และราชรัฐมุขนายกลีแยฌ โดยมีพระมหากษัตริย์แห่งราชวงศ์ออเรนจ์-นาซอเป็นประมุขของราชอาณาจักรใหม่
สหราชอาณาจักรเนเธอร์แลนด์ล่มสลายลงหลังจากการปฏิวัติเบลเยียมใน ค.ศ. 1830 พระเจ้าวิลเลิมที่ 1ปฏิเสธไม่ทรงยอมรับฐานะของเบลเยียมจนเมื่อทรงถูกกดดันให้ลงนามในสนธิสัญญาลอนดอนในปี ค.ศ. 1839 และทรงยอมให้จัดการเขตแดน รวมทั้งรับรองสถานะความเป็นเอกราชและความเป็นกลางของเบลเยียม
ประวัติ

ก่อนสงครามปฏิวัติฝรั่งเศส (ค.ศ.1792-1802) กลุ่มประเทศต่ำได้กลายมาเป็นหน่วยการเมืองสำคัญอันเป็นผลมาจากสงครามแปดสิบปี (ค.ศ.1568-1648) โดยมีสาธารณรัฐดัตช์ซึ่งเป็นประเทศเอกราชตั้งอยู่ตอนเหนือ ในขณะที่ดินแดนทางใต้นั้นถูกแบ่งเป็นของออสเตรีย ซึ่งอยู่ภายใต้การปกครองของราชวงศ์ฮาพส์บวร์ค และราชรัฐมุขนายกลีแยฌ ซึ่งทั้งสองส่วนนั้นขึ้นกับจักรวรรดิโรมันอันศักดิ์สิทธิ์ โดยภายหลังจากการปฏิวัติฝรั่งเศส ทำให้สงครามสงครามสหสัมพันธมิตรครั้งที่หนึ่งอุบัติขึ้นในปีค.ศ. 1792 ซึ่งฝรั่งเศสได้ถูกรุกรานโดยปรัสเซีย และจักรวรรดิโรมันอันศักดิ์สิทธิ์ สงครามได้กินเวลาถึงสองปีจนกระทั่งดินแดนในเนเธอร์แลนด์ของออสเตรียและราชรัฐมุขนายกลีแยฌ ได้ถูกยึดครองโดยกองทัพฝรั่งเศสโดยราบคาบในปีค.ศ. 1794 และถูกผนวกดินแดนเข้ากับฝรั่งเศสในที่สุด ซึ่งทำให้สาธารณรัฐดัตช์ล่มสลายลงและกลายเป็นรัฐบริวารของสาธารณรัฐฝรั่งเศส
การปกครอง > รัฐธรรมนูญ และรัฐบาล

ถึงแม้ว่าสหราชอาณาจักรเนเธอร์แลนด์จะปกครองด้วยระบอบราชาธิปไตยภายใต้รัฐธรรมนูญ แต่พระราชอำนาจของพระมหากษัตริย์ในฐานะประมุขของรัฐ และหัวหน้ารัฐบาลยังมีไม่จำกัด โดยมีรัฐสภา (States General) แบบสองสภา ประกอบด้วยวุฒิสภา และสภาผู้แทนราษฎร
โดยการปกครองนั้นเป็นที่น่ากังขากันมากเนื่องจากสัดส่วนผู้แทนราษฎรรวมทั้งสิ้น 110 ที่นั่ง ถูกแบ่งเท่ากันสำหรับดินแดนเหนือ และดินแดนใต้ซึ่งมีจำนวนประชากรมากกว่า จึงทำให้ชาวเนเธอร์แลนด์ใต้ไม่พอใจเพราะสภานั้นถูกชี้นำโดยชาวเหนือ อีกทั้งพระราชอำนาจในพระมหากษัตริย์นั้นมีมากกว่าสถาบันพระมหากษัตริย์ในเนเธอร์แลนด์และเบลเยียมในปัจจุบัน ซึ่งในสมัยนั้นทรงแต่งตั้งรัฐมนตรีโดยตรง
การปกครอง > มณฑล

สหราชอาณาจักรเนเธอร์แลนด์แบ่งเป็นมณฑลปกครองรวมทั้งสิ้น 17 มณฑล ซึ่งไม่รวมถึงราชรัฐลักเซมเบิร์กซึ่งไม่ได้อยู่ภายใต้รัฐธรรมนูญเดียวกัน ซึ่งมณฑลทั้งหมดนี้ส่วนมากถูกแบ่งมาก่อนแต่เดิมสมัยที่ถูกปกครองโดยฝรั่งเศสแล้ว
แอนต์เวิร์ป
เดรนเทอ
ฟลานเดอร์ตะวันออก
ฟรีสลันด์
เกลเดอร์ลันด์
โกรนิงเงิน
แอโน
ฮอลแลนด์
ลิมบืร์ค
ลีแยฌ
นามูร์
บราบรันต์เหนือ
โอเฟอไรส์เซิล
บราบันต์ใต้
ยูเทรกต์
ฟลานเดอร์ตะวันตก
จังหวัดเซลันด์
ความตึงเครียดในภูมิภาค

ความตึงเครียดในระหว่างดินแดนทางเหนือและใต้เริ่มต้นมาจากศาสนาเนื่องจากเนเธอร์แลนด์ใต้นั้นเป็นดินแดนที่นับถือนิกายโรมันคาทอลิกอย่างเคร่งครัด ในขณะที่เนเธอร์แลนด์เหนือนั้นนับถือคริสตจักรปฏิรูปแห่งดัตช์เป็นหลัก โดยทางฝั่งคาทอลิกได้แสดงความไม่พอใจจากการถูกเบียดเบียนด้านสิทธิพื้นฐาน โดยเฉพาะด้านการศึกษา อีกทั้งการบังคับใช้ภาษาดัตช์ในเขตที่พูดภาษาฝรั่งเศสเป็นหลักทำให้เหล่าชนชั้นนำไม่พอใจ ชาวเบลเยียมส่วนใหญ่ไม่พอใจในรัฐธรรมนูญที่ไม่เป็นกลางและแบ่งแยกอย่างชัดเจน ในขณะที่จำนวนประชากรเบลเยียมนั้นมีมากถึง 62% แต่มีที่นั่งในสภาผู้แทนราษฎรเพียงครึ่งหนึ่งเท่านั้น ส่วนในวุฒิสภานั้นมีเสียงน้อยกว่ากึ่งหนึ่งด้วยซ้ำ โดยมีการจัดสรรงบประมาณอย่างไม่เป็นธรรมโดยนำรายได้จากเบลเยียมที่มีมากกว่าไปชดเชยให้กับฝั่งเนเธอร์แลนด์ที่ยากจนกว่า ในช่วงกลางยุคค.ศ. 1820 ได้มีการจัดตั้งสหภาพฝ่ายค้านขึ้นในเบลเยียมที่รวมเอาทั้งกลุ่มเสรีนิยม และอนุรักษ์นิยมคาทอลิกไว้ด้วยกันเพื่อต่อต้านกับการปกครองของดัตช์
ความตึงเครียดในภูมิภาค > การปฏิวัติเบลเยียม

บทความหลัก: การปฏิวัติเบลเยียม
การปฏิวัติเบลเยียมได้อุบัติขึ้นเมื่อ 25 สิงหาคม ค.ศ. 1830 โดยได้รับแรงบันดาลใจมาจากการปฏิวัติเดือนกรกฎาคมในฝรั่งเศส โดยการกองทัพก็ไม่สามารถหยุดการปฏิวัติในบรัสเซลส์ได้ ซึ่งต่อมาได้ประกาศเอกราชเมื่อวันที่ 4 ตุลาคม ค.ศ. 1830 โดยใช้การปกครองในระบอบราชาธิปไตยภายใต้รัฐธรรมนูญ โดยพระเจ้าเลออปอลที่ 1 รับราชสมบัติเป็นปฐมกษัตริย์แห่งชาวเบลเยียม
พระเจ้าวิลเลิมที่ 1 ได้ปฏิเสธการรับรองเอกราชของเบลเยียม และในเดือนสิงหาคม ค.ศ. 1831 ได้ส่งกองทัพดัตช์เข้ายึดอำนาจในยุทธการสิบวัน ซึ่งเกือบจะมีชัยชนะในช่วงแรก แต่ด้วยความช่วยเหลือของกองทัพเหนือแห่งฝรั่งเศสการรุกรานครั้งนี้จึงต้องถูกยกเลิกในที่สุด สุดท้ายจึงได้ตกลงกันในสนธิสัญญาลอนดอน (ค.ศ. 1839) ซึ่งฝ่ายดัตช์ยอมรับในเอกราชของเบลเยียมอย่างสมบูรณ์เพื่อแลกเปลี่ยนกับดินแดนบางส่วน และได้มีการจัดการเรื่องเขตแดนกันโดยสนธิสัญญามาสทริชท์ในปีค.ศ. 1843 ส่วนลักเซมเบิร์กนั้นได้เป็นรัฐอิสระโดยมีประมุขร่วมกับเนเธอร์แลนด์ แต่ยังต้องเสียดินแดนบางส่วนไปให้กับเบลเยียม
ดินแดน

1, 2 และ 3 - สหราชอาณาจักรเนเธอร์แลนด์ (จนกระทั่ง ค.ศ. 1830)
1 และ 2 - ราชอาณาจักรเนเธอร์แลนด์ (หลังจาก ค.ศ. 1830)
2 - ดัชชีลิมเบิร์ก (ในสมาพันธรัฐเยอรมนีหลังจาก ค.ศ. 1839 เป็นการตอบแทนสำหรับ วาลส์-ลักเซมเบิร์ก)
3 และ 4 - ราชอาณาจักรเบลเยียม (หลังจาก 1830)
4 และ 5 - อาณาจักรแกรนด์ดยุคแห่งลักเซมเบิร์ก (จนกระทั่ง ค.ศ. 1830)
4 - จังหวัดลักเซมเบิร์ก (วาลส์-ลักเซมเบิร์ก, เสียให้แก่เบลเยียม ค.ศ. 1839)
5 - อาณาจักรแกรนด์ดยุคแห่งลักเซมเบิร์ก (ลักเซมเบิร์กเยอรมนี; จนกระทั่ง ค.ศ. 1839) ในบริเวณสีน้ำเงินเขตแดนของสมาพันธรัฐเยอรมัน
ดูเพิ่ม

ความสัมพันธ์ระหว่างประเทศเบลเยียม–เนเธอร์แลนด์
เบเนลักซ์
เนเธอร์แลนด์ใต้
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สหราชอาณาจักรเนเธอร์แลนด์
| --- | --- |
ฐานข้อมูลการควบคุมรายการหลักฐาน: ประจำชาติ :  เช็กเกีย 
แผนที่ใหม่ของราชอาณาจักรเนเธอร์แลนด์และราชรัฐลักเซมเบิร์ก ค.ศ. 1815
แผนที่สหราชอาณาจักรเนเธอร์แลนด์
การสู้รบระหว่างกบฎเบลเยียมกับกองทหารดัตช์ที่บรัสเซลส์ในเดือนกันยายน ค.ศ. 1830
อุราระกะ โอชาโกะ

| อุราระกะ โอชาโกะ |
| --- | --- |
ตัวละครใน มายฮีโร่ อคาเดเมีย
ปรากฏครั้งแรก: My Hero Academia #3, 'Entrance Exam', 21 July 2014
สร้างโดย: โคเฮย์ โฮริโกชิ
แสดงโดย: Yume Takeuchi
ให้เสียงโดย:   ญี่ปุ่น:  อายาเนะ ซากูระ  อังกฤษ:  ลูซี่ คริสเตียน 
ข้อมูลตัวละครในเรื่อง
นามแฝง: อุราวิตี้
เผ่าพันธุ์: มนุษย์
เพศ: หญิง
อาชีพ: Student at U.A. High School Superhero
ครอบครัว: พ่อกับแม่ที่ไม่ระบุชื่อ มิโดริยะ อิซึคุ (แฟน)
สัญชาติ: ญี่ปุ่น
อัตลักษณ์: ซีโร่ กราวิตี้
อุราระกะ โอชาโกะ (麗日お茶子, Uraraka Ochako) เป็นตัวละครหลักจากการ์ตูนเรื่องมายฮีโร่ อคาเดเมีย สร้างโดยโคเฮย์ โฮริโกชิ